armvectores/hy_wikipedia_2023 huggingface dataset:
Մադրի դի Դեուս

Մադրի դի Դեուս (պորտ.՝ Madre de Deus), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Սալվադոր մարզում։ Մտնում է Սալվադորի գավառի կազմի մեջ։ Բնակչությունը կազմում է 15 432 մարդ՝ 2007 թվականի տվյալներով։ Գրավում է 11,141 կմ2 տարածք։ Բնակչության խտությունը՝ 1.385,1 մարդ/կմ²։
Քաղաքի տոնը նշվում է օգոստոսի 13-ին։


== Պատմություն ==
Քաղաքը հիմնադրվել է 1990 թվականին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է՝ 124.735.178 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է՝ 9.024 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,740 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքին բնորոշ է արևադարձային կլիման։
Մոլիթ

Մոլիթ (վրաց.` მოლითი), հայաբնակ գյուղ Վրաստանի Սամցխե-Ջավախք մարզի Բորժոմի շրջանում, Բորժոմի քաղաքից 64 կմ հարավ, Թրիալեթի լեռնաշղթայի հարավային լանջին։ Գտնվում է Տաբածղուր լճի արևմտյան ափին, ծովի մակարդակից 2050 մ բարձրության վրա։


== Բնակչություն ==
Համաձայն 2002 թվականի տվյալների, գյուղն ուներ 273 բնակիչ, հիմնականում հայեր, իսկ 2014 թվականի տվյալներով, գյուղում ապրում էր 215 մարդ, ովքեր զբաղվում են հողագործությամբ և անասնապահությամբ։


== Ծանոթագրություններ ==
Սոոկյուլա (գյուղ, Հյաադեմեեստե շրջան)

Անվան այլ կիրառումների համար տե՛ս՝ ՍոոկյուլաՍոոկյուլա (էստ․՝ Sooküla), գյուղ Էստոնիայի Պյարնումաա նահանգի Հյաադեմեեստե շրջանում։
2011 թվականի տվյալներով գյուղում բնակվում էր 50 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հովհաննես Կասպարով

Հովհաննես Պետրոսի Կասպարով (1740, Աստրախան, Ռուսական կայսրություն - 1814, Սանկտ Պետերբուրգ, Ռուսական կայսրություն), հայազգի ռազմաքաղաքական գործիչ, ռուսական բանակի գեներալ-լեյտենանտ (1808 թվականից հետո)։


== Կենսագրություն ==
Սկզբնական կրթությունն ստացել է ծննդավայրում, ռազմական դաստիարակությունը՝ ռուսական բանակում։ Հոր՝ ռուսական բանակի գնդապետ, «Հայկական էսկադրոն»՝ հրամանատար Պ. Կասպարովի խնդրանքով, Զինվորական կոլեգիայի 1754 թվականի դեկտեմբերի 13-ի հրամանով Հովհաննես Կասպարով և իր կրտսեր եղբայր Վասիլը (որպես փոքրահասակների՝ բացառության կարգով) ընդունվել են զինվորական ծառայության Ղզլարի ռուսական կայազորի կազմում գործող «Հայկական էսկադրոն»-ում։ Նույն հրամանով նրանց շնորհվել է վախմիստրի աստիճան։ 1761 թվականից Հովհաննես Կասպարովը ծառայությունը շարունակել է Սիբիրյան գնդում, ապա մայորի աստիճանով մասնակցել է 1768-1774 թվականների ռուս-թուրքական պատերազմին, աչքի ընկել Ժուրժայի, Լարգայի ու Կագուլայի 1770 թվականի ճակատամարտերում։ 1771 թվականից մինչև Քյուչուկ-Կայնարջիի հաշտությունը (1774, հուլիս) հանձնակատար է եղել I ռուսական բանակի զորակայանում։ Հրամանատարի՝ Ռումյանցև-Զադունայսկու հանձնարարությամբ, որպես լիազոր-ներկայացուցիչ, բանակցություններ է վարել թուրքական հրամանատարության և մեծ վեզիրի դիվանի հետ՝ նրանց ներկայացնելով զինադադար ու հաշտության պայմանագիր կնքելու վերաբերյալ Ռուսաստանի առաջարկություններն ու պայմանները։ Պատերազմի դաշտում ցուցաբերած հերոսության և դիվանագիտության ասպարեզում մատուցած ծառայությունների համար Հովհաննես Կասպարովին շնորհվել է փոխգնդապետի, ապա՝ գնդապետի աստիճան (1777)։ Այնուհետև, 1787-1991 թվականների ռուս-թուրքական պատերազմի ժամանակ եղել է Տագանրոգի զինվորական պարետը։ Ռուսական զինված ուժերի գլխավոր հրամանատար Գ. Ա. Պոտյոմկինի հրամանով պատերազմի տարիներին Հովհաննես Կասպարովի վրա է դրվել Տագանրոգի նավահանգիստ և ծովախորշ բերված ռազմանավերի վերանորոգման ու մարտաշարք վերադարձնելու գործի կազմակերպումը։ Մարտական հանձնարարությունը գերազանց կատարելու համար Եկատերինա II կայսրուհու 1791 թվականի հրամանով Հովհաննես Կասպարովին շնորհվել է բրիգադիրի (գեներալ-մայոր) կոչում։ Հովհաննես Կասպարովը մասնակցել է նաև Ֆրանսիայի դեմ եվրոպական կոալիցիոն (1805-1807), ռուս-թուրքական (1806-1812) և Հայրենական (1812) պատերազմներին։ Հովհաննես Կասպարովը սերտորեն կապված է եղել հայ իրականությանը՝ անձամբ ճանաչել է հայ ռազմական ու քաղաքական շատ գործիչների և նամակագրություն ունեցել նրանց հետ, զբաղվել հայության ճակատագրով, տեղեկացել Արևելքի բռնակալների լծից Հայաստանի ազատագրման համար առաջադրվող ծրագրերին։ Այցելել է հայկական գաղթավայրերը (Աստրախան, Գրիգորիուպոլիս, Ղզլար, Մոզդոկ, Մոսկվա, Նոր Նախիջևան, Պետերբուրգ և այլն), ծանոթացել տեղի հայերի կյանքին, մասնակցել հայ ժողովրդի ազատագրման համար նյութական միջոցների, նվիրատվությունների կազմակերպմանը և հայրենասիրական այլ միջոցառումների։ Ունեցել է շեշտված ռուսական կողմնորոշում, եղել հայ ու ռուս ժողովուրդների ավանդական զինակցության ջատագովներից ու գործնականում իրականացնողներից՝ Ռուսաստանի օգնության մեջ տեսնելով պարսկա-թուրքական նվաճողներից հայ ժողովրդին ազատագրելու միակ ելքը։ Թաղված է Պետերբուրգի հայոց գերեզմանատանը։
Եվա Գոնսալես

Եվա Գոնսալես (ֆր.՝ Eva Gonzalès, ապրիլի 19, 1849(1849-04-19)[…] կամ ապրիլի 19, 1847(1847-04-19), Marruecos և Փարիզ - մայիսի 5, 1883(1883-05-05), Փարիզ), ֆրանսիացի նկարիչ, իմպրեսիոնիստ։


== Պատկերասրահ ==

		
		
		


== Ծանոթագրություններ ==
Հարեմիկ

Հարեմիկ, գյուղ, ավան Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Խնուս գետի ձախ ափին, Բյուրակն բարձրավանդակի արևելյան ստորոտին, զույգ բլուրների լանջերին։


== Անվան ստուգաբանություն ==
Ըստ Ժողովրդական ստուգաբանության գյուղի անունը սերում է Հայկ նահապետի Հարամա որդու անունից։


== Պատմություն ==
Ըստ ավանդության Հարեմիկի տեղում էին ապրել Ադամն ու Եվան, իսկ գյուղից ոչ հեռու, Սելի Մորուք կոչված բլրի գագաթին հանգչում է Ադամի որդին՝ Աբելը։ Մի այլ ավանդության համաձայն գյուղից հարավ գտնվող բարձունքը Կայենի բլուրն է, որտեղ նրան կպել է որսորդ Ղամեքի նետը։
Եղել է հայաբնակ գյուղ։ Խնուսի ամենանշանավոր գյուղերից էր։


== Բնակչություն ==
1885 թվականին ուներ 93, 1905 թվականին՝ 112, իսկ 1914 թվականին՝ 200 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործություն, անասնապահություն, արհեստներն ու առևտուրն էր։ Գյուղն ուներ 5 խանութ։


== Օգտակար հանածոներ ==
Գյուղն ուներ կավի և կավճի հանքեր։


== Պատմամշակութային կառույցներ ==
Հարեմիկն ուներ քարակերտ եկեղեցի և ժողովարան-աղոթատեղի։


== Տեսարժան վայրեր ==
Գյուղի մոտ կար լճակ, խաչքարեր, մատուռներ, բնակավայրի մնացորդներ, ամբարտակներ, որոնցով գետից գյուղի կարիքների համար ջուր էին հանել։


== Կրթություն ==
Գյուղն ուներ 2 վարժարան, որոնցից մեկը կոչվում էր Ս. Սահակյան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Տիզենի

Տիզենի, տխլենի, տկողենի, պնդուկենի (լատ.՝ Corylus), կեչազգիների, տխիլազգիների ընտանիքին պատկանող թփեր, ավելի հազվադեպ՝ ծառեր։ Ստվերասեր են, բավականին պահանջկոտ հողի խոնավության նկատմամբ։ Բազմանում են սերմերով, վեգետատիվ ճանապարհով, մացառներով և անդալիսով։ Հայաստանում վայրի ձևով հանդիպում են երկու տեսակ՝ սովորական տխլենի և արջատխլենի։


== Նկարագրություն ==
Ցողունի բարձրությունը հասնում է 4-8 մ-ի։ Բունը և կմախքային ճյուղերը հարթ են, մոխրագույն։ Տերևները խոշոր են, կլորավուն, թավոտ, մուգ կանաչ, ամբողջաեզր կամ մանր ատամնավոր, հերթադիր։ Ծաղիկները միատուն են։ Առէջային (արական) ծաղիկները երկար կատվիկներ են, վարսանդայինները (իգական)՝ երկծաղիկ ծաղկաբույլեր։ Ծաղկում է վաղ գարնանը։ Պտուղը միասերմ ընկույզ է՝ ծածկված բաց կանաչ պտղաբաժակով։ Տխլենին ջերմախոնավասեր է։ Հողի նկատմամբ պահանջկոտ չէ։ Ապրում է մինչև 80 տարի։ Տերևները հերթադիր և պարզ են։ Սերմն ունի էնդոսպերմ, շաքիլները յուղառատ են։


== Տարածվածություն ==
Աճում է լեռնային գոտիների անտառներում, թփուտներում, գետափերին և ձորերում։


== Նշանակություն ==
Բուժական նպատակներով օգտագործում են պտուղները, տերևներն ու ճյուղերի կեղևը։ Պտղի թարմ միջուկը կիրառվում է հրուշակեղենի, քաղցրավենիքի արտադրության մեջ։ Պարունակում է ճարպեր (50-70 %), սպիտակուցներ (15-20 %), վիտամիններ, երկաթ և այլն։ Տխլենու կեղևում կան աղաղանյութեր (օգտագործվում է կաշվի աղաղման ժամանակ), փայտանյութից ստանում են նկարչական ածխամատիտ։


== Դասակարգում ==


===== Տաքսոնոմիա =====


== Տեսակներ ==
Հայտնի է 20, Հայաստանում՝ 2 տեսակ՝ արջատխլենի (C. colurna) և տխլենի սովորական (C. avellana)։ Վայրի վիճակում տարածված է Տավուշի, Լոռու, Սյունիքի մարզերում, իսկ մշակության մեջ Տխլենի սովորականի Աշտարակ և Ողջաբերդ սորտերը՝ Արագածոտնի, Վայոց ձորի, Արմավիրի մարզերում։
Տեսակներից են՝

տիզենի սովորական (Corylus avellana)
տիզենի տարբերատերև (Corylus heterophylla)
տիզենի վրացական (Corylus iberica)


== Ծանոթագրություններ ==
Ճարտարագիտական երկրաբանություն

Ինժեներական երկրաբանություն, երկրաբանական գիտություն զանազան ինժեներական կառույցների շինարարության և տարածքի տնտեսական օգտագործման երկրաբանական պայմանների մասին։ Ինժեներական երկրաբանությունը սկզբնավորվել է 19-րդ դարում։ 
Ծովային ինժեներական երկրաբանությունը դիտարկում է շինարարության հնարավորությունները սուբակվալ միջավայրի պայմաններում։ Ձևավորվում է ինժեներական երկրաբանության մի նոր ուղղություն, որը քննարկում է սեյսմիկ երևույթները ինժեներաերկրաբանական տեսանկյունից (ինժեներային սեյսմաերկրաբանություն)։ Ինժեներական երկրաբանությունը սերտորեն կապված է հիդրոերկրաբանության, սառցագիտության, նավթի երկրաբանության հետ։ Դաշտային հետազոտությունների ժամանակ ինժեներական երկրաբանությունը օգտագործում է երկրաֆիզիկական (էլեկտրահետախուզություն, կարոտաժ), ֆիզիկական և քիմիական մեթոդներ։ 1968 թվականին Պրահայում կայացած միջազգային երկրաբանական կոնգրեսի 23-րդ նստաշրջանը հիմնեց ինժեներական երկրաբանների միջազգային ասոցիացիա։
Հայաստանում առաջին ինժեներաերկրաբանական աշխատանքները կապված էին Շիրակի ջրանցքի, Երևանի, Քանաքեռի, Գյումուշի ՀԷԿ-երի, Ս. Մ. Կիրովի անվանում են քիմկոմբինատի շինարարության հետ։ Ինժեներական երկրաբանությունը ընդգրկում է գրունտագիտությունը, ինժեներական երկրադինամիկան, որը հետազոտում է ինչպես բնական, այնպես էլ մարդու ինժեներաշինարարական գործունեությամբ ստեղծվող երկրաբանական պրոցեսները, նպատակ ունենալով գնահատել նրանց հնարավոր ազդեցությունը տվյալ տեղանքի կայունության, շինարարության պայմանների, կառույցների կայունության ու շահագործման նկատմամբ, և ռեգիոնալ ինժեներական երկրաբանությունը։  Ինժեներական երկրաբանության գծով ուսումնասիրություններ են տարվում ՀՀ ԳԱԱ համակարգում, Երևանի պետական համալսարանի երկրաբանական ֆակուլտետում, մի շարք նախագծային ինստիտուտներում և այլուր։
Լուդոնկա (այլ կիրառումներ)

Լուդոնկա, կարող է վերաբերել՝

Լուդոնկա - գետ Ռուսաստանում, Կուխվի վտակը
Լուդոնկա - գետ Ռուսաստանում, Օմուգի վտակը
Պոդիում (նորաձևություն)

Պոդիում 50-ից 100 մետր երկարությամբ բարձրադիր նեղ հենահարթակ՝ նորաձևության ցուցադրություն համար (որի վրայով երաժշտության ներքո անցնում են մոդելները)։


== Պատմություն ==
20-րդ դարասկզբին ԱՄՆ-ում ի հայտ են գալիս նորաձևության առաջին ցուցադրությունները։ Հագուստի և աքսեսուարների արտադրողները սկսեցին անցկացնել նորաձևության շաբաթներ, որի ընթացքում ցուցադրում էին նորաձև արտադրանքի նորագույն պրետ-ա-պորտե նմուշները։ Սկզբում այդ միջոցառումների ժամանակ նմուշները ներկայացվում էին մանեկենների (տիկնիկ) վրա։ Սակայն հարուստ ամերիկացիների շրջանում այսպիսի ցուցադրությունների հեղինակության բարձրացումը հանգեցրեց նրան, որ հրավիրվեցին երիտասարդ մանեկենուհիներ, որոնց օգնությամբ հավանական գնորդը կարող էր ծանոթանալ ներկայացվող հագուստին՝ բոլոր կողմերից։ Մեծաթիվ հանդիսատես գրավելու համար մոդելները սկսեցին օգտագործել պոդիումը, որը ցուցասրահի նկատմամբ բարձրադիր դիրք էր գրավում։


== Այժմեականություն ==
Ներկայումս դասական (բայց ոչ պարտադիր) է համարվում սպիտակ գույն ունեցող պոդիումը։ Որպես կանոն, պոդիումի հատվածը հանդիսատեսի հատվածից առանձնացվում է մի փոքր մթությամբ, առաջին շարքերը զբաղեցնում են նորաձևություն գնահատողները, մամուլի ներկայացուցիչները և հրավիրված հայտնի անձիք։ Կուլիսների հետևում տեղակայվում է հետնաբեմի (անգլ.՝ backstage) հատվածը, որտեղ գտնվում են հագուստաձողերը՝ հագուստներով, կոշիկներով և ցուցադրության համար անհրաժեշտ այլ աքսեսուարներով։ Այստեղ էլ մասնագետներն օգնում են մոդելներին հագնվել, դիմահարդարվել և վարսահարդարվել։ Երբեմն մամուլի ներկայացուցիչներին թույլ են տալիս մուտք գործել հետնաբեմ՝ հայտնի կամ նորահայտ ոճաբանների,նկարիչների և մոդելների հետ հարցազրույցներ վարելու համար։


=== Պոդիումի գոտիներ ===


== Ամենաանսովոր պադիում ==
2005 թվականին նորաձևության աշխարհում առաջին անգամ որպես պոդիում օգտագործվել է Նյու Յորքի Ռոկֆելերի կենտրոնի շինության պատը։ Մոդելների դերերում հանդես են եկել մարմնամարզիկներ։ Սա «Target» ընկերության կողմից նորաձևության ուղղահայաց ցուցադրություն էր։


== Ծանոթագրություններ ==
Հուլիսի 29

Հուլիսի 29, տարվա 210-րդ (նահանջ տարիներին՝ 211-րդ) օրն է։

Տարվա ավարտին մնում է 155 օր։


== Դեպքեր ==
1851 - Անիբալե դե Գասպարիսը հայտնաբերում է (15) Էվնոմիա աստերոիդը
1858 - Ճապոնիան արտասահմանցիների համար բացում է Տոկիոն և Օսական, վերջ տալով մեկուսացման քաղաքականությանը
1921 - Ադոլֆ Հիտլերը դառնում է Գերմանական ազգային-սոցիալիստական աշխատավորական կուսակցության առաջնորդ
1957՝ հիմնադրվում է Ատոմային էներգիայի միջազգային գործակալությունը
1973 - Հունաստանում անցկացված հանրաքվեի արդյունքներով վերացվում է միապետական կարգը
1979 - Արգենտինան և Մեծ Բրիտանիան վերականգնեցին դիվանագիտական հարաբերությունները
1981 - Լոնդոնում կայացավ Արքայազն Չարլզի և Դիանա Սփենսերի հարսանիքը
2005՝ Աստղագետները հայտնում են Էրիս գաճաճ մոլորակը հայտնաբերելու մասին


== Ծնունդներ ==
1817 - Հովհաննես Այվազովսկի, նկարիչ (մ. 1900)
1883 - Բենիտո Մուսոլինի Benito Mussolini Իտալիայի 27-րդ վարչապետը (մ. 1945)
1905 - Դագ Համմարշոլդ շվեդ տնտեսագետ և դիվանագետ(մ. 1961)
1916 - Ալիս Սափրիչ, հայկական ծագումով ֆրանսիացի դերասանուհի (մ. 1990)
1927 - Հարի Մուլիշ, հոլանդացի ականավոր գրող, դրամատուրգ, բանաստեղծ (մ. 2010)
1928 - Կոնստանտին Օրբելյան, դաշնակահար, դիրիժոր
1929 - Ավետ Տերտերյան, հայ կոմպոզիտոր
1981 - Ֆեռնանդո Ալոնսո Fernando Alonso Diaz իսպանացի ավտոարշավորդ


== Մահեր ==
1644 - Ուրբանոս VIII,Հռոմի Պապ 1623 թվականի օգոստոսի 6-ից մինչև 1644 թվականի հուլիսի 29-ը
1856 - Ռոբերտ Շուման Robert Schumann գերմանացի կոմպոզիտոր (* 1810)
1890 - Վինսենթ վան Գոգ Vincent Willem van Gogh հոլանդացի նկարիչ (* 1853)
1979 - Հերբերտ Մարկուզե Herbert Marcuse գերմանացի փիլիսոփա (* 1898)
1983 - Լուիս Բունյուել Luis Buñuel Portolés իսպանացի ռեժիսոր (* 1900)


== Տոներ ==
Վագրի համաշխարհային օր
Թայլանդ՝ Թայերենի օր
Ռումինիա՝ Ազգային օրհներգի օր


== Ծանոթագրություններ ==
Շամպայն Մուտոն

Շամպայն Մուտոն (ֆր.՝ Champagne-Mouton), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 977 մարդ, բնակչության խտությունը` 43.25 մարդ/կմ²։ Բնակավայրը զբաղեցնում է 22.59 կմ² տարածք։


== Աշխարհագրություն ==
Գտնվում է Փարիզ քաղաքից 350 կմ հարավ-արևմուտք, Պուատիե քաղաքից` 70 կմ հարավ, Անգուլեմ քաղաքից` 45 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 531 աշխատունակ (15-64 տարեկան) բնակիչ, որոնցից ակտիվ էին 358-ը, իսկ ոչ ակտիվները` 173։ Ակտիվության ցուցանիշը կազմում է 67,4 %։ 358 աշխատունակ մարդկանցից աշխատել է 310 անձ (157 տղամարդ և 153 կին)։ Գործազուրկ են եղել 48 անձ (24 տղամարդ և 24 կին)։ 173 անաշխատունակներից 24-ը եղել են աշակերտներ կամ ուսանողներ, 93-ը` թոշակառուներ, իսկ 56-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լակունկամ

Լակունկամ (ռուս.՝ Лакункам), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Սամուր գետի ձախ ափին՝ 122 կմ հեռավորության վրա։ Գետի երկարությունը 18 կմ է,ավազանի տարածքը 58,5 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սամուր գետնի ակունքն, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000412109300002347
Հիդրոլոգիական ուսումնասիրությունների կոդը - 109300234
Ավազանի կոդը - 07.03.00.004
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քիմ Հանթեր

Քիմ Հանթեր (անգլ.՝ Kim Hunter, նոյեմբերի 12, 1922(1922-11-12)[…], Դետրոյթ, Միչիգան, ԱՄՆ - սեպտեմբերի 11, 2002(2002-09-11)[…], Գրինվիչ Վիլիջ, Նյու Յորք շրջան, Նյու Յորք, Նյու Յորք, ԱՄՆ), ամերիկացի դերասանուհի, «Օսկար»-ի և «Ոսկե գլոբուս»-ի դափնեկիր՝ Տրամվայ «Ցանկություն» դրամայում Էլիա Կազանի դերի համար, հայտնի նաև «Կապիկների մոլորակ» ֆիլմի առաջին 3 մասերի կերպարներից մեկի՝ Զիռա շիմպանզեի դերով։


== Կենսագրություն ==
Քիմ Հանթերը՝ ծնված որպես Ջենեթ Քոուլ ( անգլ.՝  Janet Cole), ծնվել է Դեթրոյթում (Միչիգան նահանգ)` Դոնալդ Քոուլի և Գրեյս Լինդի ընտանիքում։ Միջնակարգ կրթությունը ստացել է Ֆլորիդայում՝ Մայամի Բիչում։
Դերասանուհու առաջին նշանավոր դերերից մեկը մեծ էկրանին դարձավ Ջունի կերպարը «Աստիճան դեպի երկինք» (1946) մելոդրամայում։ 1947 թվականին կերտել է Ստելլա Կովալսկու կերպարը «Տրամվայ «Ցանկություն» բրոդվեյյան պիեսում, իսկ 1952 թվականին նույնանուն ֆիլմի հենց այդ դերի համար ստացել է «Օսկար» և «Ոսկե գլոբուս», երկու դեպքում էլ՝ որպես երկրորդական պլանի լավագույն դերասանուհի։ Շուտով Քիմ Հանթերի կարիերան անկում ապրեց այն բանից հետո, որ նա հայտնվեց Հոլիվուդի «Սև ցուցակում»՝ կոմունիստական հայացքներին հավանություն տալու կասկածանքով։
Մեծ էկրանի դերերի բացակայության պատճառով դերասանուհին սկսեց նկարահանվել հեռուստատեսությունում, որտեղ տասնամյակներ շարունակ խաղացել է բազում դերեր մի շարք հեռուստասերիալներում, այդ թվում՝ «Գիշերվա շեմ»ին, «Կաշվե խարազան», «Բժիշկ Քիլդեր», «Առաքելությունն անիրագործելի է», «Սպանություն, որ նա գրեց»։ Մակկարտիզմի դարաշրջանի մայրամուտին Քիմ Հանթերը վերադարձավ կինոէկրաններ, որտեղ իր ամենահայտնի դերերից մեկը դարձավ գիտնական շիմպանզե Զիռայի կերպարը «Կապիկների մոլորակ» գիտաֆանտաստիկ ֆիլմի առաջին երեք մասում։
Քիմ Հանթերն ամուսնացել է 2 անգամ։ Առաջին ամուսնությունը Ուիլյամ Բոլդուինի հետ տևել է 2 տարի՝ 1944-1946 թվականներին, իսկ Ռոբերտ Էմետտի հետ՝ 1951 թվականից 2000 թվականը։
Քիմ Հանթերը մահացել է 79 տարեկան հասակում Նյու Յորքում՝ սրտի կաթվածից։ Նրա ներդրումը ամերիկյան կինոարտադրությունում նշված է աստղով Հոլիվուդյան փառքի ծառուղում։


== Ֆիլմագրություն ==


=== Ֆիլմ ===


== Պարգևներ ==
1952-« Օսկար» մրցանակ՝ որպես երկրորդական պլանի լավագույն դերասանուհի («Տրամվայ «Ցանկություն»)
1952-« Ոսկե գլոբուս» մրցանակ՝ երկրորդական պլանի լավագույն դերասանուհի («Տրամվայ «Ցանկություն»)


== Ծանոթագրություններ ==
Կանանիկոլսկոե

Կանանիկոլսկոե (ռուս.՝ Кананикольское, բաշկիրերեն՝ Ҡананикольский), գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 806 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բլայբուրգ

Բլայբուրգ կամ Պլիբերկ (գերմ. Բլեյբուրգ, սլով. Պիլբերկ)՝ քաղաք Ավստրիայում, Կարինտիա դաշնային երկրում։
Մտնում է Ֆյոլկերմարկտ շրջանի կազմի մեջ։ Բնակչությունը կազմում է 3988 մարդ (2005 թվականի դեկտեմբերի 31-ի դրությամբ)։ Զբաղեցում է 69,72 կմ2 տարածք։ Պաշտոնական կոդը՝ 2 08 01:
Քաղաքը պատմության մեջ ստացել է ողբալի հայտնություն՝ կապված 1945 թվականի բլայբուրգյան սպանդ իրադարձությունների հետ, երբ հարավսլավական պարտիզանական զինված ուժերը իրականացրին զանգված ոչնչացում Ավստրիա փախած խորվաթ մեծահասակներին և սլովակ կոլաբորացինիստներին։


== Ժողովրդագրություն ==
Ըստ 2001 թվականի հաշվառման՝ բնակչությունը 4083 բնակիչ է, նրանցից 64.6%-ը ավստրիացիներ են, 30.4%-ը՝ կարինտյան սլովենացիներ և 2.5%-ը բոսնիացիներ։
Քաղաքում 92.2%-ը կաթոլիկ է, 1.7%-ը ուղղափառ, և 1.6%-ը մուսուլման։ 4.5%-ը չունի կրոնական պատկանելիություն։


== Նկարներ ==

		
		
		
		
		
		


== Քաղաքական իրավիճակը ==
Կոմունայի քաղաքապետը Շտեֆան Ֆիզոչնիգն է (Ավստրիայի սոցիալ-դեմոկրատական կուսակցություն)՝ ըստ 2003 թվականի ընտրությունների արդյունքների։
Կոմունայի ներկայացուցիչների խորհուրդը (գերմ.՝ Gemeinderat) բաղկացած է 23 տեղից։

ԱԺԿ-ը զբաղեցնում է 9-րդ տեղը։
ԱՍԴԿ-ը զբաղեցնում է 8-րդ տեղը։
Enotna Lista կուսակցությունը զբաղեցնում է 5-րդ տեղը։
ԱԱԿ-ը զբաղեցնում է 1-ին տեղը։


== Տես նաև ==
Բլայբուրգյան սպանդ


== Ծանոթագրություններ ==


== Հղումներ ==
Պաշտոնական կայք(գերմ.)
Ուիլյամ Ապշոու

Ուիլյամ Դեյվիդ Ապշոու (անգլ.՝ William David Upshaw, հոկտեմբերի 15, 1866(1866-10-15), Newnan, Ջորջիա, ԱՄՆ - նոյեմբերի 21, 1952(1952-11-21), Գլենդեյլ, Լոս Անջելես շրջան, Կալիֆոռնիա, ԱՄՆ), ամերիկացի քաղաքական գործիչ, 1919-1927 թվականներին եղել է Ջորջիա նահանգի ներկայացուցիչը ԱՄՆ-ի Ներկայացուցիչների պալատում։ 1932 թվականին կուսակցության կողմից առաջադրվել է որպես նախագահի թեկնածու։ Եղել է շարժման վճռական կողմնակից մեկը և հայտնի է որպես «ամենաչորը չորերից»։


== Կենսագրություն ==
Ուիլյամ Ուպշոուն ծնվել է 1866 թվականի հոկտեմբերի 15-ին, Ջորջիա նահանգի Քովետա շրջանшում, Նյունանաի մոտակայքում։ 18 տարեկանից նա տառապել է ողնաշարի վնասվածքից, օգտվել է հաշմանդամության սայլակից և մինչև կյանքի վերջին ամիսները քայլել է հենակներով։ 1906 թվականից Ապշոուն եղել է Ջորջայի Անտիսալունյան (Anti-Saloon) լիգայի փոխնախագահը, և կարևոր դեր է խաղացել ԱՄՆ-ի հարավում առաջին պետական չոր օրենքի (ոգելից խմիչքներն արգելող օրենք) ընդունման գործում։ Արգելքի պաշտպանությունը կարևոր գործոն էր 1915 թվականին երկրորդ Կու-կլուքս-կլանի (1920-ականների խմբավորում) հիմնադրման գործում։ Սակայն Ապշոուն Կլանի համակիր չէր և մի անգամ դեմ էր գնացել Կլանի թեկնածուի աջակցմանը ընտրովի պաշտոնում։
Ապշոուն չորս ժամկետ շարունակ եղել է Ջորջայի ներկայացուցիչը ԱՄՆ-ի Ներկայացուցիչների պալատում (1918-1920-1922-1924): Հայտնի լինելով որպես «կոնգրեսի Բիլլի Սանդի», Ապշոուն աջակցել է Հարավային բողոքականության ամենաազդեցիկ քաղաքական գործիչներին, այդ թվում ավետարանական Բոբ Ջոնսին, ով հիմնադրել էր Բոբ Ջոնսի համալսարանը։ Ապշոուն 1927 թվականից  մինչև 1932 թվականը եղել է Ֆլորիդայի Լին Հավենի (Lynn Haven) Բոբ Ջոնսի քոլեջի հոգաբարձուների խորհրդի անդամ, խորհրդից հեռացվել է խորհրդի տարեկան ժողովին չներկայանալու և փաստաթղթերը չլրացնեկու պատճառով։
1932 թվականին նա արգելք կուսակցության կողմից առաջադրվել է որպես Միացյալ Նահանգների նախագահի թեկնածու, կուսակցությունը դեմ էր ալկոհոլային խմիչքների վաճառքին և օգտագործմանը։ Ապշաուն  հինգերորդն էր, պարտվելով՝ Ֆրանկլին Ռուզվելտին (ով «չոր օրենքի» չեղարկման կողմնակից էր), գործող հանրապետական նախագահ Հերբերտ Հուվերին, սոցիալիստական թեկնածու Նորման Թոմսին և կոմունիստական թեկնածու Ուիլյամ Ֆոստերին։
Իր կյանքի ողջ ընթացքում նա ալկոհոլի արգելքի ուժեղ կողմնակից էր։ 1951 թվականի փետրվարին նա հայտարարեց, որ Ուիլյամ Բրենեմին իրեն բուժել է։ Ապշաուն մահացել է 1952 թվականի նոյեմբերի 21-ին։


== Ծանոթագրություններ ==


== Արտաքին հղումներ ==
Краткая биографическая информация
William D. Upshaw "The Georgia Cyclone" Our candidate for President in 1932
Статья в газете "Голос исцеления" от апрель-май 1951 года
Լեոպոլդ V (Ավստրիայի դուքս)

Լեոպոլդ V (գերմ.՝ Leopold V, 1157 - դեկտեմբերի 31, 1194, Գրաց, Շտիրիա), 1177 թվականից Ավստրիայի դուքս, իսկ 1192 թվականից Շտիրիայի դուքս Բաբենբերգների տոհմից։


== Կենսագրություն ==
Լեոպոլդ V-ը ծնվել է ազնվականների ընտանիքում։ Նրա հայրը Ավստրիայի դուքս Ֆրիդրիխ I-ն էր, իսկ մայրը Բյուզանդիայի կայսր Մանուիլ I Կոմնենոսի ազգական Թեոդորա Կոմնենան։
Գահ բարձրանալուն պես Լեոպոլդը հաղթանակ տարավ չեխական բանակի նկատմամբ, գրավեց Օլոմուցը, իսկ 1179 թվականի հաշտության պայմանագրով իր տիրույթներին միացրեց Մորավիան։


== Խաչակրաց երրորդ արշավանք ==

Լեոպոլդ V-ը ճանաչում ձեռք բերեց 1189 թվականին Երրորդ խաչակրաց արշավանքում իր մասնակցության շնորհիվ, երբ դուքսը վիճեց Անգլիայի արքա Ռիչարդ Առյուծասրտի հետ։ Աքքայի գրավման ժամանակ Լեոպոլդն ամրոցի վրա տեղադրեց իր դրոշը, իսկ շուտ բռնկվող անգլիացի արքան հրամայեց հանել ավստրիական դրոշը և տեղը դնել անգլիական դրոշ։
Հետագայում միապետերի միջև առկա կոնֆլիկտը միայն սրվեց՝ Ռիչարդն աջակցում էր Գի դը Լուզինյանին Երուսաղեմի թագավորության գահի համար մղվող պայքարում այն ժամանակ, երբ Լեոպոլդն աջակցում էր իր զարմիկ՝ Կոնրադ Մոնֆերացուն։ 1192 թվականին Կոնրադի սպանությունը շատերը վերագրում էին Ռիչարդին, այդ պատճառով 1192 թվականի գարնանը Պաղեստինից տունդարձի ճամփին, երբ Ռիչարդը գտնվում էր Վիեննայում Լեոպոլդի հրամանով Գեորգ Ռոպպելտ ասպետը ձերբակալեց Ռիչարդին և բանտարկեց Դյուրշտեյն բերդում։ Միայն 1194 թվականին Հռոմի Պապի և Հենրիխ VI-ի ճնշման ներքո Լեոպոլդը համաձայնեց բաց թողնել արքային։ Ազատության համար Ռիչարդը վճարեց ահռելի 50,000 մարկ փրկագին, ինչը դուքսը հետագայում օգտագործեց Վիեննայում արքունի դրամատան հիմնման, մայրաքաղաքի պատերը հզորացնելու և նոր քաղաք հիմնելու համար։
Լեոպոլդի գլխավոր ձեռքբերումը հանդիսացավ Շտիրիայի դքսության միավորումը Ավստրիային։ 1186 թվականին նա կնքեց պայմանագիր Շտիրիայի անզավակ դուքս Օտակար IV-ի հետ, ըստ որի գահը դքսի մահից հետո պետք է փոխանցվեր Լեոպոլդին, Շտիրիական ազնվականների իրավունքների պահպանման պայմանով։ Օակարը մահացավ 1192 թվականին և դքսությոնը հանձնվեց Լեոպոլդին։ Շտիրիայի միավորումը կտրուկ ուժեղացրեց Ավստրիական միապետությանը և զարգացրեց լեռնարդյունաբերությունը։


== Մահ ==
1194 թվականին Լեոպոլդն անսպասելի մահացավ ասպետների մրցույթում ձիուց ընկնելու հետևանքով։ Հոր մահից հետո նրա ավագ որդին՝ Ֆրիդրիխ I-ը ժառանգեց Ավստրիան, իսկ կրտսեր որդին՝ Լեոպոլդ VI-ը Շտիրիան։


== Ծագումնաբանություն ==


== Ծանոթագրություններ ==


== Գրականություն ==
Beller Steven (2007)։ A Concise History of Austria։ New York: Cambridge University Press։ ISBN 978-0521478861 
Brooke Z. N. (1938)։ A History of Europe: From 911 to 1198։ London: Methuen & Company Ltd։ ISBN 978-1443740708 
Dopsch Heinz (1999)։ Österreichische Geschichte 1122-1278։ Vienna: Ueberreuter։ ISBN 3-8000-3973-7
Դոլգոե (գյուղ, Գագարինսկի գյուղական բնակավայր)

Անվան այլ կիրառումների համար տե՛ս՝ ԴոլգոեԴոլգոե (ռուս.՝ Долгое), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Soul Kitchen

Soul Kitchenը ամերիկյան լեգենդար ռոք խումբ The Doors-ի երգն է որը ընդգրկվել է խմբի առաջին ստուդիական ալբոմում, 1967 թվականին։
Երգը գրվել է մի ռեստորանի մասին որտեղ Ջիմ Մորիսոնը հաճախ էր լինում, և բավականին երկար ժամանակ էր անցկացնում այնտեղ, դեռևս այն ժամանակներում երբ բնակվում էր Վենետիկյաին ծովափում։ Ջիմին այդ ռեստորանը հիշեցնում էր իր տունը։
Ինչպես խմբի շատ այլ երգեր այս երգը նույնպես ընդգրկվել է «Ֆորեսթ Գամփ» ֆիլմի սաունդթրեքում։


== Անձնակազմ ==
Ջիմ Մորիսոն - վոկալ
Ռեյ Մանզարեկ - դաշնամուր
Ռոբի Կրիգեր - կիթառ
Ջոն Դենսմոր - հարվածային գործիքներ


== Ծանոթագրություններ ==
Ռեպչանսկի գյուղական խորհուրդ (Ռոմենսկի շրջան)

Ռեպչանսկի գյուղական խորհուրդ  (ուկրաիներեն՝ Ріпчанська сільська рада), Ուկրաինայի Սումիի մարզի Ռոմենսկի շրջանում։
2001 թվականի տվյալներով Ռեպչանսկի գյուղական խորհրդում բնակվում էր 1011 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Լիպա (գյուղ, Տուրիի շրջան)

Անվան այլ կիրառումների համար տե՛ս՝ ԼիպաԼիպա (ուկրաիներեն՝ Липа), գյուղ Ուկրաինայի Վոլինի մարզի Տուրիի շրջանում։
2001 թվականի տվյալներով Լիպա գյուղում բնակվում էր 246 մարդ։ Բնակավայրը զբաղեցնում է 0,928 կմ² տարածք։ Բնակչության խտությունը կազմում էր 265,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրիգոր Փափազյան

Գրիգոր Փափազյան (նաև՝ Գրիգոր Տուտի, Գրիգոր Տուտի Փափազյան, 1893, Բանդրմա, Բալըքեսիրի մարզ, Թուրքիա - դեկտեմբերի 20, 1965(1965-12-20), Ալժիր), հայ բժիշկ, հասարակական և ազգային գործիչ։


== Կենսագրություն ==
Ծնվել է 1893 թվականին Մարմարա ծովի ասիական ափի Բանդրմա քաղաքում։ Գրվել է Գրիգոր Տուտի կամ Գրիգոր Տուտի Փափազյան։ Ավարտել է Կ. Պոլ­սի Կադըգյուղ թաղամասի Մխիթարյան վարժարանը։ 1917 թվականին ավարտել է Կ. Պոլսի Օսմանյան կայսերական բժշկական վարժարանը։
1917 թվականին զորակոչվել է օսմանյան բանակ և զինվորական բժշկի հանգամանքով մասնակցել Առաջին համաշխարհային պատերազմին։ Գերի է ընկել անգլիական բանակին և Եգիպտոս տարվել։ Պատերազմի ավարտից հետո ազատվել է գերությունից և վերադարձել ծննդավայրը, որը գրավել էր Հունաստանը։ Քեմալական արշավանքի սկզբին, շատերի հետ նա էլ ապաստան է գտել Հունաստանում։ Հաստատվել է Թրակիայի Ալեքսանդրուպոլիս (Դեդե աղաջ) քաղաքում, ուր երկար տարիներ մասնակցել է հայ համայնքի ազգային, կրթական, հասարակական և կուսակցական (ՀՅԴ) կյանքին։ Եղել է սիրված և հարգված անձնավորություն։
1945 թվականին ընտանիքով գաղթել է Փարիզ, որտեղ սակայն, իբրև բժիշկ աշխատելու իրավունք չի ունեցել։ 1960-ական թվականների սկզբներին տեղափոխվել է Ալ­ժիր։ Ալժիր մայրաքաղաքի քաղաքապետական բժիշկ է աշխատել։
Մահացել է 1965 թվականի դեկտեմբերի 20-ին Ալ­ժի­րում՝ 72 տարեկանում։


== Գրականություն ==
Մեզպուրեան Արթօ, Հայ եւ ծագումով հայ բժիշկներ։ Այբուբենական համառօտ անուանացանկ (1688-1940), Իսթանպուլ, 1940։
Գէորգեան Կարօ, Ամէնուն տարեգիրքը, ԺԳ. տարի, 1966, Պէյրութ, 1967։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Գլինսկոե (գյուղ, Բերշադի շրջան)

Անվան այլ կիրառումների համար տե՛ս՝ ԳլինսկոեԳլինսկոե (ուկրաիներեն՝ Глинське), գյուղ Ուկրաինայի Վիննիցայի մարզի Բերշադի շրջանում։ Հիմնադրվել է 1200 թվականին։
2001 թվականի տվյալներով Գլինսկոե գյուղում բնակվում էր 224 մարդ։ Բնակավայրը զբաղեցնում է 2,19 կմ² տարածք։ Բնակչության խտությունը կազմում էր 102,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չեսնովկա (գյուղ, Խմելնիկի շրջան)

Չեսնովկա (ուկրաիներեն՝ Чеснівка), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1750 թվականին։
2001 թվականի տվյալներով Չեսնովկա գյուղում բնակվում էր 283 մարդ։ Բնակավայրը զբաղեցնում է 1 կմ² տարածք։ Բնակչության խտությունը կազմում էր 283 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (83901-84000)

Աստերոիդների ցանկ (83801-83900)  • Աստերոիդների ցանկ  • Աստերոիդների ցանկ (84001-84100)
 Աստերոիդների ցանկ (83801-83900)  • Աստերոիդների ցանկ  • Աստերոիդների ցանկ (84001-84100)


== Աղբյուր ==
«Discovery Circumstances: Numbered Minor Planets (80001)-(85000)»։ www.minorplanetcenter.net
Պսևդաս

Պսևդաս (հուն․՝ Ψευδάς), գյուղ Կիպրոսի Հանրապետության Լառնակայի շրջանի կենտրոնական հատվածի հյուսիսում։ Հեռավորությունը Մոսֆիլոտի գյուղից կամզում է 4 կմ։ Ըստ 2011 թվականի տվյալների քաղաքի բնակչությունը կազմել է 1,261 մարդ, մեծամասնությունը հույն կիպրացիներ են։


== Ժողովրդագրություն ==


== Ծանոթագրություններ ==
Գամառ-Քաթիպա գրական ընկերություն

«Գամառ-Քաթիպան» գրական ընկերություն էր, որը հիմնադրել են Ռափայել Պատկանյանը, Մնացական Թիմուրյանը և Գևորգ Քանանյանը Մոսկվայում, 1854 թվականին։ Այդ անունը առաջացել է երեք ընկերների անվան և ազգանվան հապվումից, ավելացրած ա հոդակապը։
Ընկերության նպատակն էր մշակել նոր ձևավորվող գրական լեզուն՝ աշխարհաբարը, ընթերցասիրություն սերմանել հայ հասարակության մեջ, մարդկանց մղել ազգային գիտակցության։ Հրատարակել է «Գամառ–Քաթիպայի արձակ և չափաբերական շարադրությունները» (1855), «Ազգային երգարան հայոց» ժողովածուն (1856), տաղարանը և «Նոր այբբենարան հայկական» (1856) դասագիրքը։ Նյութական միջոցների սղության պատճառով գրքույկների պարբերական տպագրությունը 1857-ին դադարել է, ընկերությունը լուծարքի ենթարկվել։ Հետագայոնմ Ռ․ Պատկանյանը այն դարձրել է իր կեղծանունը։
Հո (քաղաք)

Հո (քաղաք), (անգլ.՝ Ho)՝ քաղաք Գանայի հարավ-արևելքում։ Հանդիսանում է Վոլտայի շրջանի կենտրոնը։ Մինչև 1956 թվականը եղել է Բրիտանական Տոգոյի կենտրոնը։


== Պատմություն ==
Քաղաքը եղել է Տոգոլենդայի մի մասը։ Առաջին Համաշխարհային պատերազմից հետո գրավվել է Բրիտանական կայսրության կողմից։ Եղել է Ազգերի Լիգայի մանդատային տարածք և Բրիտանական Տոգոյի մայրաքաղաք, մինչև Բրիտանական Ոսկե ափի կազմի մեջ մտնելը։
Ամեն տարի սեպտեմբերին քաղաքում անցկացվում է յամսի փառատոն։


== Բնակչություն ==
Քաղաքի բնակչությունն ըստ տարիների:


== Տնտեսություն ==
Գործում է առևտրի կենտրոն, որտեղ վաճառվում են կոկոս, նավթ, բատատ, բրինձ, կակաո և այլ ապրանքներ։ Զարգացած է սննդի արդյունաբերությունը։


== Սպորտ ==
Քաղաքում է տեղակայված Հո սպորտային մարզադաշտը (Ho Sports Stadium):


== Տրանսպորտ ==
Հո քաղաքի ճանապարհները ասֆալտապատված են, իսկ փողոցները ոչ այնքան։ Օդանավակայանը սկսել է գործել 2015 թվականի սեպտեմբերից։


== Ծանոթագրություններ ==


== Տես նաև ==
Գանայի վարչական բաժանում
Բալլադ ծխեցված վագոնի մասին

«Բալլադ ծխեցված վագոնի մասին», Ալեքսանդր Կոչետկովի բանաստեղծությունը, որի ամենաճանաչված արտահայտությունն է «с любимыми не расставайтесь» (հայերեն՝ սիրելիներից մի՛ բաժանվեք): Հայտնի է դարձել «Ճակատագրի հեգնանք, կամ բաղնիքդ անուշ» ֆիլմում հնչելուց հետո։ 2015 թվականին «Ռուսկի ռեպորտյոր» հանդեսի անցկացրած սոցիոլոգիական հետազոտության արդյունքում երգի տեքստը 51-րդ տեղն Է զբաղեցրել Ռուսաստանում ամենահայտնի հարյուր բանաստեղծական տողերում։ Հետազոտությունում ներառված են եղել ռուսական և համաշխարհային դասականներ։


== Ստեղծման պատմություն ==

«Բալլադ...»-ը գրվել է պատահական փրկությունից ստացած տպավորության տակ. 1932 թվականի հոկտեմբերին կնոջից՝ Նինա Գրիգորևնա Պրոզրիտելևայից բաժանվելը 3 օրով հետաձգելու համար Կոչետկովը հանձնել է Սոչի-Մոսկվա գնացքի տոմսը, որն աղետի Էր ենթարկվել։ 1932 թվականի հոկտեմբերի 16-ին Մոսկվայի Լյուբլինո կայարանում տեղի է ունեցել Սոչիի № 2 արագընթաց գնացքի վթարը։ Մահացել է 36 մարդ, տուժել 51 մարդ։ Դատարանի որոշմամբ վթարի մեղավոր են ճանաչվել կայանի պետը (գնդակահարվել է), կայարանի հերթապահը (ստացել է 8 տարի), պահակը (դատապարտվել է 6 տարվա ազատազրկման), ազդանշանորդը (դատապարտվել է 1 տարվա ազատազրկման)։ Այդ գնացքով Կոչետկովի ժամանման մասին տեղյակ ընկերները նրան մահացած են համարել և ցնցվել, երբ նա երեք օր անց հայտնվել է Մոսկվայում։ Մոսկվայից Նինա Գրիգորևնայի կողմից ստացված առաջին նամակում այդ բանաստեղծությունն էր։
Դեռ Հայրենական մեծ պատերազմի ժամանակ «Բալլադ ծխեցված վագոնի մասին» արտագրում էին ձեռքերից ու նամակներ ուղարկում։ Բանաստեղծությունը լայն տարածում է գտել «Կռասնի ֆլոտ» թերթի թղթակից, Սևաստոպոլի պաշտպանության մասնակից գրող Լեոնիդ Սոլովյովի (Հոջա Նասրեդինի մասին գրքի հեղինակ) շնորհիվ։ 1942 թվականի ձմռանը նա Տաշքենդում ծանոթացել է Կոչետկովի հետ, նրանից լսել «Բալլադը...» և բանաստեղծությունը գրել նոթատետրում։
Բայց բանաստեղծությունը հրատարակվել է միայն 1966 թվականին «Պոեզիայի օր» ալմանախի 298-րդ էջում՝ Լև Օզերովի կարճ նախաբանով։


== Զուգահեռներ ==
Գրականագետ Իլյա Կուկուլինի կարծիքով՝ «Բալլադը» կարող էր օրինակ ծառայել Կոնստանտին Սիմոնովի համար, որը պատերազմի ժամանակ գրել էր «Սպասիր ինձ» բանաստեղծությունը։


== Մշակույթում ==
Բանաստեղծությունն Անդրեյ Մյագկովի և Վալենտինա Տալիզինայի կատարմամբ հնչել է 1975 թվականին նկարահանված «Ճակատագրի հեգնանք, կամ բաղնիքդ անուշ» ֆիլմում։
«Բալլադ...»-ի ամենահայտնի տողով կոչվել է Ալեքսանդր Վոլոդինի պիեսը, որի հիման վրա նկարահանվել է համանուն ֆիլմը։
2016 թվականին Մաքսիմ Ֆադեևը գրել է բանաստեղծության երաժշտությունը և Նարգիզ Զակիրովայի հետ համատեղ ձայնագրել «С любимыми не расставайтесь» երգը։
Դոնսկոե գերեզմանատանը գտնվող Կոչետկովի տապանաքարի վրա գրված է «Բալլադ...»-ից քառյակ։


== Ծանոթագրություններ ==
Վերադարձ հաղթանակով

«Վերադարձ հաղթանակով» (ռուս.՝ Возвращение с победой, լատիշ․՝ Mājup ar uzvaru), ռեժիսոր Ալեքսանդր Իվանովի գեղարվեստական ֆիլմը, որ նկարահանվել է 1947 թվականին Ռիգայի կինոստուդիայում Վիլիս Լացիսի «Հաղթանակ» պիեսի հիման վրա։
Ֆիլմի պրեմիերան կայացել է 1948 թվականի հունիսի 8-ին։


== Սյուժե ==
Լեյտենանտ Ավգուստ Գրիեզեն, պաշտպանելով հեռացող ընկերներին, գերի է ընկնում թշնամու մոտ։ Չկարողանալով գերուց որևէ տեղեկություն ստանալ՝ թշնամիները կազմակերպում են ակցիա նրան վարկաբեկելու համար։ Եթեր է հեռարձակվում Գրիեզեի կեղծված ելույթը, որով նա կոչ է անում հանձնել զենքերը։
Օդային հարձակման ժամանակ Ավգուստին հաջողվում է փախչել։ Նա միանում է պարտիզաններին և կեղծ անվան տակ դառնում է ամենահաջողակ և անվախ մարտիկներից մեկը։ Պատերազմի վերջում, երբ նրա մարտական ընկերները վերադառնում են հարազատ վայրերը, հաջողակ պարտիզանը հանդիպում է երջանիկ պատահականության։
Առաքելությունը հաջող ավարտելուց հետո հետախույզները գերի են վերցնում օբերշտուրմֆյուրեր Բուդբերգին, որը կարող էր հաստատել Գրիեզեի անմեղությունը և պատմել ոմն Գարտմանի իրական դերի մասին, որն իրեն ներկայացրել է որպես փախստական Պաուլ Նաուգլա անունով և ժամանակին ներգրավված է եղել կարմիրբանակայինների շարքերում։


== Դերերում ==
Արթուր Դիմիտերս – Ավգուստ Գրիեզե (հնչյունավորող՝ Վոլդեմար Չոբուր)
Լյուդմիլա Շպիլբերգ – Օգոստոսի մայրը (հնչյունավորող՝ Նինա Ժելեզնովա)
Վելտա Լինե – Բիրուտա Աժե (հնչյունավորող՝ Ե. Սերդեչկին)
Լեոնիդ Լեյմանես – Օպմանիս (հնչյունավորող՝ Ա. Ստեպանով)
Ա. Յակոբսոն – Վերշինին (հնչյունավորող՝ Գենադի Միչուրին)
Վիսվալդիս Սիլենիեկս – Դրաուդինշ (հնչյունավորող՝ Օլեգ Ժակով)
Պավել Վոլկով – Մելնիկով
Էդգար Զիլե – Նագլա (հնչյունավորող՝ Վիտալի Պոլիցեյմակո)
Հերբերտ Զոմմեր – օբերշտուրմֆյուրեր Բուդբերգ (հնչյունավորող՝ Յուրի Յուրովսկի)
Յանիս Օսիս – ավագ (հնչյունավորող՝ Վ. Աստարով)
Առնոլդ Միլբերտս – Պետերիս
Լույս Շմիտս – Վիտոլս
Հերմանիս Վազդիկս – Հերմանիս
Կարլիս Սերբիս – ծխական
Ռասմա Ռոգա – գյուղացի աղջիկ
Հարիյ Ավենս – Յուրցինշ
Ժանիս Կատլապս – Կատլապս
Վալենտինս Սկուլմե
Հելմարս Վելզե


== Նկարահանող անձնակազմ ==
Սցենարի հեղինակներ՝ Միխայիլ Բլեյման, Կոնստանտին Իսաև
Բեմադրող ռեժիսոր՝ Ալեքսանդր Իվանով
Օպերատոր՝ Էդուարդ Տիսսե
Կոմպոզիտոր՝ Անատոլի Լեպին
Բեմադրող նկարիչ՝ Վոլդեմար Վալդմանիս
Հնչյունային օպերատոր՝ Կ. Գորդոն
Ռեժիսորներ՝ Պավել Արմանդ, Լեոնիդ Լեյմանիս
Օպերատորներ՝ Վ. Ուպիտ, Ա. Պոլիս, Ի. Գոլդբերգ
Մոնտաժող՝ Ի. Նովոժիլովա
Համակցված նկարահանումների օպերատոր՝ Գ. Շուրկին
Համակցված նկարահանումների նկարիչ՝ Վիկտոր Շիլդկնեխտ
Խորհրդատու՝ Վ. Տարասով
Երգերի տեքստերի հեղինակ՝ Յուլի Վանագս
Տնօրեններ՝ Ի. Պոլյակով. Ա. Էյդուս


== Ծանոթագրություններ ==
Մոհամմեդ ալ-Ֆայեդ

Մոհամմեդ ալ-Ֆայեդ (արաբ․՝ محمد الفايد‎‎, հունվարի 27, 1929(1929-01-27), Bakos, Ալեքսանդրիա, Եգիպտոս), եգիպտացի ձեռնարկատեր,
«Ֆուլհեմ» ֆուտբոլային ակումբի (մինչև 2013թ. հուլիս), Փարիզի Ռից (ֆր.՝ Ritz) հյուրանոցի և Լոնդոնի «Հարրոդս» (անգլ.՝ Harrods) հանրախանութի սեփականատեր (մինչև 2010թ.): 2013 թվականին Ֆայեդի կարողությունը գնահատվել է 1,4 միլիարդ դոլար, ինչը նրան դարձրել է աշխարհի 1031-րդ ամենահարուստ մարդը։


== Կենսագրություն ==
Մոհամմեդ ալ-Ֆայեդն իր բիզնեսը սկսել է մանկուց՝ տնական լիմոնադ վաճառելով։ Երկար տարիներ նա բիզնեսում համագործակցել է կնոջ եղբոր՝ Ադնան Խաշոգջիի հետ։ Երիտասարդ տարիներին նա եղբայրների հետ հիմնել է Եգիպտոսից բեռնափոխադրումներով զբաղվող ընկերություն և կարճ ժամանակ անց գրասենյակներ ձեռք բերել Ջենովայում և Լոնդոնում։
1964 թվականին նա մտերմացել է Հայիթիի բռնապետ Ֆրանսուա Դյուվալյեի հետ և ծրագրել նավթավերամշակման գործարան կառուցել Հաիթիում, սակայն վեց ամիս անց հրաժարվել է այդ գաղափարից։
1960-ական թվականների կեսերին նա մշտապես բնակություն է հաստատել Լոնդոնում, միաժամանակ գործարար կապեր հաստատել Դուբայի շեյխի հետ։ 1966 թվականին դարձել Բրունեյի սուլթանի տնտեսական գծով խորհրդականը։ 1975 թվականին նա կարճ ժամանակով եել է Լոնրհո հանքարդյունաբերական ընկերության տնօրենների խորհրդի անդամ։ 1979 թվականին նա գնել է Փարիզի Ռից հյուրանոցը, 1984 թվականին եղբայրների հետ դարձել է «House of Fraser» հոլդինգի 30% բաժնետոմսերի սեփականատերը, որում ներառում էր «Հարրոդս» հանրախանութը, իսկ 1985 թվականին նրանք գնել են հոլդինգի մնացած մասը։
Մոհամմեդ ալ-Ֆայեդը 1987 թվականից ակտիվորեն զբաղվել է բարեգործությամբ։ 1990-ականներին նրան մեղադրել են մի քանի քրեական գործերով՝ յուրացումների և խարդախության կասկածանքով։ 2003-2005 թվականներին ապրել է Շվեյցարիայում, սակայն հետո վերադարձել է Մեծ Բրիտանիա։ 2010 թվականին նա վաճառել է «Հարրոդս» հանրախանութը։ 
Եղել է Մայքլ Ջեքսոնի ընկերը։ 2011 թվականին «Ֆուլհեմ» ֆուտբոլային ակումբի մարզադաշտի մոտ կանգնեցրել է վերջինիս արձանը ։ Ակումբը վաճառելուց հետո արձանն ապամոնտաժվել է նոր սեփականատիրոջ կոմից։
Մոհամմեդ ալ-Ֆայեդն Արքայադուստր Դիանայի մտերիմ ընկերոջ՝ Դոդի ալ-Ֆայեդի հայրն է։ 1997 թվականի օգոստոսի 31-ից հետո Մոհամմեդը մեղադրել է բրիտանական գաղտնի ծառայությանը նրանց մահվան մեջ։ Նա փորձել է ապացուցել, որ Փարիզում տեղի ունեցած վթարը պատահականություն չէր, այլ Արքայադուստր Դիանայի դեմ ծրագրված մահափորձ։
Ալ-Ֆայեդին բազմաթիվ անգամ մեղադրանք է առաջադրվել կանանց նկատմամբ սեռական ոտնձգությունների համար։


== Ծանոթագրություններ ==


== Արտաքին հղումներ ==
http://www.alfayed.com Մոհամմեդ ալ-Ֆայեդ. պաշտոնական կայք (չաշխատող հղում) (archived on Wayback Machine in 2014)
Al-Fayed Charitable Foundation
75 Rockefeller Plaza
RXR Said to Buy 99-Year Leasehold at Manhattan’s 75 Rockefeller
Mohammed Al Fayed sells Harrods store to Qatar Holdings
Fulham: Mohamed Al Fayed sells club to Shahid Khan
Պրիե (այլ կիրառումներ)

Պրիե, կարող է վերաբերել՝

Պրիե - կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Պոն դ’Էն կանտոնի կազմի մեջ
Պրիե - կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վիլեր Կոտրե կանտոնայի կազմի մեջ
430

430 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 430 թվականն է, 
V դարի 30-րդ տարին։


== Դեպքեր ==


== Ծնունդներ ==


== Մահեր ==
Գազ Շելկովնիկովի

Գազ Շելկովնիկովի (լատ.՝ Astragalus schelkovnikovii), լոբազգիների ընտանիքին պատկանող ծածկասերմ բույս, որը գրանցված է Հայաստանի Կարմիր գրքում։


== Նկարագրություն ==
10-40 սմ բարձրությամբ երկծայր մազիկներով ծածկված, բազմամյա ճյուղավորված բույս է։ Տերևիկները նեղ-գծային են։ Ծաղկաբույլը ունի նոսր երկարացած, փոքրաթիվ ծաղիկներ։ Պսակը կարմիր է։ Ունդերը կախված են կամ հորիզոնական ուղղված` դրանց միջև ցայտուն ուրվագծված սերմերով և սեղմվածքով։


== Տարածվածություն ==
Աճում է Երևանի ֆլորիստիկական շրջանում (Արտաշատի շրջակայք, Գոռավան գյուղ)։ Աճում է նաև Արևելյան Անատոլիայում և Հյուսիսարևմտյան Իրանում։


== Էկոլոգիա ==
Աճում է ծովի մակարդակից 900-1200 մ բարձրությունների վրա, ստորին լեռնային գոտում, անապատում և կիսաանապատում։ Ծաղկում է մայիս-հունիսին, պտղաբերում է հունիս-հուլիս ամիսներին։


== Պահպանություն ==
Կրիտիկական վիճակում գտնվող տեսակ է։ Աճում է Արարատյան հարթավայրում, ինտենսիվ տնտեսական գործունեության գոտում։ Տարածման և բնակության շրջանների մակերեսը 10 կմ²-ից պակաս է։ Արեալը խիստ մասնատված է։ Ընդգրկված չէ Հայաստանի Կարմիր գրքի առաջին հրատարակության մեջ, CITES-ի և Բեռնի կոնվենցիաների հավելվածներում։
Պոպուլյացիայի մի մասը պահպանվում է «Խոսրովի անտառ» պետական արգելոցի կազմում գտնվող «Գոռավանի ավազուտներ» արգելավայրերի տարածքում։


== Ծանոթագրություններ ==
Մուրիլու Բենիսիու

Մուրիլիու Բենիսիու (հուլիսի 13, 1971(1971-07-13) կամ հուլիսի 13, 1972(1972-07-13), Ռիո դե Ժանեյրո, Բրազիլիա), բրազիլացի դերասան։
Համաշխարհային ճանաչում է ձեռք բերել Կլոն սերիալում նկարահանվելուց հետո։ 
Նրա հայրը՝ Մարիո Լուիսա Բենիսիուն, Բրազիլիայի բանկի ղեկավարներից էր, իսկ մայրը՝ ուսուցչուհի։ Նրան փոքր ժամանակ ներշնչել է Չառլի Չապլինը և նա 8 տարեկան հասակում հայտնել է ծնողներին, որ ուզում է դերասան դառնալ։ 1989 թ. նա տեղափոխվում է Սան Ֆրանցիսկո (ԱՄՆ), որտեղ աշխատում է որպես մատուցող և հավաքարար։ Հետո նա վերադարձավ Բրազիլիա և նկարահանվեց ճանաչում չգտած որոշ ֆիլմերում։ Նա համաշխարհային ճանաչման է արժանանում խաղալով Լուկասի/Դիեգոյի/Լեոյի դերերը Կլոն հեռուստասերիալում։ Նա նկարահանվում է Հոլիվուդյան «Woman On Top» ֆիլմում Պենելոպե Կրուսի հետ։ 2012 թ. նա նկարահանվում է Բրազիլիայի պողոտա (հեռուստասերիալ) հեռուստասերիալում, որը նույնպես մեծ ճանաչում գտավ ամբողջ աշխարհում։ Նա ունի 2 երեխա։ Մեկը՝ Բրազիլացի դերասանուհի Ալեսսանդրա Նեգրինիից (Անտոնիո, 14 տարեկան), իսկ մյուսը՝ իր կոլլեգա Ջիովաննա Անտոնելլիից (Պետրո, 8 տարեկան)։ Այժմ նա ամուսնացած է Դեբորա Ֆալաբելլայի հետ, ով խաղացել է նրա հետ Բրազիլիայի պողոտա հեռուստասերիալում։


== Ծանոթագրություններ ==
Աստերոիդների ցանկ (148801-148900)

Աստերոիդների ցանկ (148701-148800)  • Աստերոիդների ցանկ  • Աստերոիդների ցանկ (148901-149000)
 Աստերոիդների ցանկ (148701-148800)  • Աստերոիդների ցանկ  • Աստերոիդների ցանկ (148901-149000)
Հախումի ջրամբար

Հախումի ջրամբար, ջրամբար Հայաստանի Տավուշի մարզում՝ Հախում գետի վրա՝ Պառավաքար գյուղի մոտ՝ 670 մ բարձրության վրա։ Շահագործման է հանձնվել 1985 թ.-ին՝ գետի հոսքը կանոնավորելու և ոռոգման նպատակով։ Մակերեսը 0, 84 կմ2 է, միջին խորությունը՝ 15 մ, ջրատարողությունը' 12 միլիոն մ3, օգտակարը՝ 11 միլիոն մ3։ Պատվարը հողային է՝ ավազակավային միջուկով, երկարարությունը՝ 652 մ, առավելագույն բարձրությունը՝ 46 մ։ Ջրթողքը 4, 9 մ3/վ է։ Ջուրը բաց է թողնվում Հախումի ջրհան կայանի միջոցով։
Լոնի Շելթոն

Լոնի Ջևել Շելթոն (անգլ.՝ Lonnie Jewel Shelton, հոկտեմբերի 19, 1955(1955-10-19), Բեյկերսֆիլդ, Կալիֆոռնիա, ԱՄՆ - հուլիսի 8, 2018(2018-07-08), Westminster, Օրինջ շրջան, Կալիֆոռնիա, ԱՄՆ), ամերիկացի պրոֆեսիոնալ բասկետբոլիստ։


== Խաղացողի կարիերա ==
Խաղացել է ծանր հարձակվողի և կենտրոնականի դիրքերում։ Սովորել է Օրեգոն նահանգի համալսարանում։ 1976 թվականի NBA դրաֆթի ժամանակ ընտրվել է «Նյու Յորք Նիքս» ակումբի կողմից՝ 25-րդ համարի ներքո։ Հետագայում հանդես է եկել «Սիեթլ Սուպերսոնիքս» և «Կլիվլենդ Կավալիերս» ակումբների կազմում։ NBA-ում, ընդհանուր առմամբ, անցկացրել է 10 մրցաշրջան։ 1978-79 թվականների մրցաշրջանին Շելթոնը Սիեթլի կազմում դարձել է NBA չեմպիոն։ Մեկ անգամ մասնակցել է NBA բոլոր աստղերի խաղին (1982)։ Մեկ անգամ ընդգրկվել է NBA բոլոր աստղերի պաշտպանության երկրորդ հավաքականի կազմում (1982)։ NBA կարիերայի ընթացքում, ընդհանուր առմամբ, խաղացել է 673 խաղ, որոնց ժամանակ հավաքել է 8049 միավոր (12,0 մ/խ), կատարել 4136 անդրադարձ, 1459 փոխանցում, 739 խլում և 559 բլոկշոտ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ օֆ ===


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Database Basketball: Stats
Փետրվարի 7

Փետրվարի 7, տարվա 38-րդ օրն է։

Տարվա ավարտին մնում է 327 (նահանջ տարիներին՝ 328) օր։


== Դեպքեր ==
1899 - Առաջին շոգեքարշը մտնում է Ալեքսանդրապոլ


== Ծնունդներ ==
1478 - Թոմաս Մոր, անգլիացի նշանավոր մտածող, գրող, քաղաքական գործիչ, կաթոլիկ եկեղեցու սուրբ, Վերածննդի դարաշրջանի հումանիստ, հայտնի է իր «Ուտոպիա» երկով (մ. 1535)
1812 - Չարլզ Դիքենս, անգլիացի գրող (վ. 1870)
1841 - Օգյուստ Շուազի, ֆրանսիացի ինժեներ, ճարտարապետության պատմաբան և տեսաբան
1876 - Իսահակ Ալիխանյան, թատրոնի հայ դերասան, ՀԽՍՀ և ՎԽՍՀ ժողովրդական արտիստ (մ. 1946)
1910 - Մամիկոն Առուստամյան, փիլիսոփա, մանկավարժ
1922 - Մկրտիչ Սեդրակյան, նկարիչ
1929 - Ալեխանդրո Խոդորովսկի, չիլիացի սյուրռեալիստ ռեժիսոր, թատերագիր, կինոարտադրող, երգահան, դերասան, դիմախաղացող, կոմիքս գրքերի հեղինակ, պատմիչ և հոգեբույժ
1954 - Դիթեր Բոլեն, գերմանացի երաժիշտ, երգիչ, երգերի հեղինակ, երաժշտական պրոդյուսեր և հեռուստատեսային դեմք
1965 - Ռոջեր Գոմես, կոստառիկացի ֆուտբոլիստ, հարձակվող
1990 - Դենի Ռոուզ, անգլիացի ֆուտբոլիստ, պաշտպան
1995 - Գաել Անդոնյան, հայ ֆուտբոլիստ, պաշտպան


== Մահեր ==
2013 - Յուրի Մանուկյան, հայ քաղաքական գործիչ, Հայաստանի միավորված կոմունիստական կուսակցության նախկին առաջին քարտուղար
2013 - Հովհաննես Գրիգորյան, հայ բանաստեղծ, ԽՍՀՄ գրողների միության անդամ 1975 թվականից


== Տոներ ==
Սայթամա (պրեֆեկտուրա)

Սայթամա (ճապ.՝ 埼玉県), պրեֆեկտուրա Ճապոնիայում, որը գտնվում է Կանտո տարածաշրջանում Հոնսյու կղզու վրա։ Վարչական կենտրոնը Սայտամա քաղաքն է։ Տարածքը կազմում է 3 798,08 կմ², բնակչությունը՝ 7 235 651 մարդ, և բնակչության խտությունը՝  1905,08 մարդ/կմ²։


== Ծանոթագրություններ ==


== Արտաքին հղումներ ==
Պրեֆեկտուրայի պաշտոնական կայք Archived 2006-11-07 at the Wayback Machine. (ճապոներեն) (անգլ.)
Փառակայի գետ

Անվան այլ կիրառումների համար տե՛ս՝ Փառակա (այլ կիրառումներ)Փառակա, Բատաջուր, Փառակաց, Փառնակ, Փառակա ջուր, Փարագա, գետակ Ադրբեջանի Նախիջևանի Ինքնավար Հանրապետության Օրդուբադի շրջանում։ Գիլանչայ գետը սնող ձախակողմյան վտակներից է։ Սկզբնավորվում է Զանգեզուրի լեռների մոտ 2700 մ բարձրության ձորակներից ու աղբյուրաջրերից։ Ունի 15 կմ երկարություն և Բոհրուտ գյուղի մոտ միախառնվում է Գիլանչայ գետին։


== Ծանոթագրություններ ==
Փշիգյումբաթ

Փշիգյումբաթ, գյուղ Արևմտյան Հայաստանում, Վանի վիլայեթի Բերկրիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հռոմեական սենատ

Հռոմի սենատ (լատ.՝ senatus, senex բառից՝ ծերունի, ծերակույտ), Հին Հռոմի բարձրագույն մարմիններից մեկը։
Ծագել է Արիստոկրատ ցեղերի ավագանիներից արքայական դարաշրջանի վերջում (մոտ մ.թ.ա. VI դարում)։
Հանրապետության հիմնադրման ժամանակ սենատը Մագիստրատների և հանրային ժողովների (կոմիտիաների) հետ միասին դարձել էր հանրային կյանքի կարևոր մասը։ Սենատի կազմի մեջ ցմահ մտնում էին նախկին մագիստրատները. այսպիսով սենատում կուտակվում էին քաղաքական ուժերը և Հռոմի պետական կառավարման փորձը։
Ալլիկիննու

Ալլիկիննու (էստ․՝ Allikõnnu), գյուղ Էստոնիայի Պյարնումաա նահանգի Վենդռա շրջանում։
2011 թվականի տվյալներով գյուղում բնակվում էր 66 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)